Cim - Wikipedia

# Cim

### From Wikipedia

Cim je predgrađe Mostara i jedno od ruralnih naselja Grada Mostara u Bosni i Hercegovini.

## [izmijeni] Stanovništvo

## [izmijeni] O mjestu

Na padinama Cima njegovani su poznati cimski vinogradi i voćnjaci. Ovo područje opustjelo je 1687. god. napadom mletačkog plaćenika Stojana Jankovića i njegove bande na Mostar. Ovaj zločinac pri svom pohodu spustio se preko Goranaca i Cima, kako bi što neprimjetnije došao do isturenih mostarskih mahala. Bježeći pred mostarskom potjerom, vraćao se istim putem kojim je i došao. Pri ovom pohodu Jankovićeva banda ubijala je i palila sve na što je naišla. (11) Poginuli članovi Jankovićeve družine zakopani su u cimskom gaju Smrčenjaci. O ovome piše i Mostarac Luka Grđić Bjelokosić, pa kaže "... Ako je u tome boju poginulo dosta Mostaraca, poginulo je i dosta uskoka iz Stojanove družine. Te je svoje drugove Stojan pokopao u gaju Smrčenjaci. Docnije se u taj gaj počeše kopati okolni seljaci te je danas u njemu veliko katoličko groblje..." ("Mostar nekad i sad", Beograd 1901. str. 16)

Na ovim prostorima postojala su i mnoga grobišta mostarskih muslimana nestala za vrijeme Austro-Ugarske uprave. Poslije pomenutog Jankovićeva pohoda zgarišta u neposrednoj blizini Mostara, Cima i Vihovićima skoro dva stoljeća nisu obnovljena, stalno su podsjećala na dane u kojima su zgarišta nastala. Kasnije su se na ove prostore naseljavali katolici i pravoslavci, piše Husein Ćišić u knjizi "Mostar u Herceg-Bosni". Zna se da je na imanjima Mostaraca u Cimu i Vihovićima postojao znatan broj kula (ljetnikovaca), u kojima su njihovi vlasnici boravili za vrijeme ljeta. U legendu je ušla kula porodice Humo zahvaljujući članu ove porodice, poznatom mostarskom književniku Hamzi Humi (1895 - 1970). Humo je sa radošću boravio na ovom imanju pa su mu Cim i njegov tadašnji ambijent sa prelijepim vinogradima i voćnjacinia bili inspiracija za mnoge njegove stihove i prozu. Bez dvojbe je opis ovih prostora kulminirao u njegovom lirskom romanu "Grozdanin kikot", "malom remek - djelu" kako kažu književni kritičari. Prvo izdanje ovog romana objavljeno je u Beogradu 1927. godine, a ovaj roman preveden je i na njemački jezik. Teoretičari književnosti kažu da je "Grozdanin kikot", "jedinstveno djelo stvoreno na prostoru BiH koje će trajati koliko i ljudsko interesovanje za neke vječne i univerzalne teme kao što su ljubav, sjeta, radost i smrt" (12). Zbog dobrog vina sa cimskog vinogorja, odavno je u Mostaru poznata poslovica "Nema Cima do Rima". Pomenuti Luka Grđić Bjelokosić kaže u navedenom djelu str.20, da se zbog vinopija dobrog cimskog vina ustalila u Mostaru poslovica "Nema Cima do Rima za pjanca i za kenjca". Huminom smrću nestalo je, kažu, posljednjeg istinskog boema od stila u jednom višem značenju te riječi, a i Cim je ostao bez pjesnika koji ga je istinski volio.

## [izmijeni] Susjedna naselja

Ilići, Bijeli Brijeg, Rudnik.

## [izmijeni] Prezimena

Većina žitelja Cima prezimena koja završavaju sa -ić: Knezović, Marić, Tomić, Jurić, Đinkić, Ivanković, Ivanišević, Janjić, Stojkić, Džidić i slična, koja su proizašla iz imena.

## [izmijeni] Vanjski linkovi

- http://www.most.ba/03334/086.htm

Nedovršeni članak Cim koji govori o geografiji treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../c/i/m/Cim.html"

Kategorije: U začetku, Geografija | Naselja Bosne i Hercegovine | Mostar

##### Views

- Članak
- Razgovor
- Trenutna verzija

##### Pretraga